கேள்வி: ஆவணியாபுரம் லட்சுமி நரசிம்மர் கோயில் பற்றி தகவல் சொல்.
பதில்: ஆவணியாபுரம் லட்சுமி நரசிம்மர் கோயில் என்பது தமிழ்நாடு, திருவண்ணாமலை மாவட்டம், சேத்துப்பட்டு வட்டம் ஆவணியாபுரம் என்ற ஊரில் ஒரு குன்றின் மீது அமைந்துள்ள ஒரு நரசிம்மர் கோயிலாகும்.https://hrce.tn.gov.in/hrcehome/index_temple.php?tid=20376 அருள்மிகு இலட்சுமிநரசிம்மசுவாமி திருக்கோயில், அவணியாபுரம் - 605504, திருவண்ணாமலை மாவட்டம், கோயில் விவரம்
கேள்வி: ஆவணியாபுரம் லட்சுமி நரசிம்மர் கோயில் - அமைவிடம் பற்றி தகவல் சொல்.
பதில்: இக்கோயிலானது திருவண்ணாமலை மாவட்டம், வந்தவாசியில் இருந்து ஆரணி (திருவண்ணாமலை மாவட்டம்) செல்லும் சாலையில் 29 கி. மீ. தொலைவில் அமைந்துள்ளது.
கேள்வி: ஆவணியாபுரம் லட்சுமி நரசிம்மர் கோயில் - அமைப்பு குறித்து விரிவாக சொல்லுங்கள்.
பதில்: இந்த குன்றில் உள்ள 70 படிகளைக் கடந்து சென்றால் இரண்டு அடுக்குகளாக அமைந்த கோயிலை அடையலாம். மலை இடுக்கில் இரண்டு அடுக்குகள் கொண்டதாக இக்கோயில் அமைந்துள்ளது. இக்கோயிலின் முதல் நுழைவாயிலில் நுழைந்தால் குகை போன்ற கருவறையில் இலட்சுமி நரசிம்மர் தாயாருடன் காட்சியளிக்கிறார். நரசிம்மர் அமர்ந்த நிலையிலும் அவரது இடது தொடையில் மகாலட்சுமி அமர்ந்த நிலையில் சிங்க முகத்துடன் உள்ளார். நரசிம்மரின் இடக்கை இலட்சுமியை அணைத்தபடியும், வலக்கை அபய முத்திரையுடன் உள்ளது. நரசிம்மரின் பின்னிரு கைகளில் சங்கும், சக்கரமும் ஏந்தியுள்ளார். இங்குள்ள கருடாழ்வாரும் சிங்க முகத்துடனே காட்சியளிக்காறார். கோயில் பிரகாரத்தின் வலப்புறத்தில் பஞ்ச நரசிம்ம மூர்த்திகள் தனித்தனியாக வரிசையாக உள்ளனர். உற்சவரான நரசிம்மர் நின்ற நிலையில் நான்கு கரங்களுடன் சிறீதேவி, பூதேவியுடன் உள்ளார். இக்கோயிலில் கருவறையில் மூன்று நரசிம்ம மூர்த்திகளும், தாயார் சந்நிதியருகில் ஐந்து நரசிம்ம மூர்த்திகளும், மலை உச்சியில் உள்ள சந்நிதியில் யோக நரசிம்மரும் என மொத்தம் ஒன்பது நரசிம்ம மூர்திகள் உள்ளனர். கோயிலுக்கு வெளியே தனியாக உள்ள ஆஞ்சநேயர் வில்வேந்தியவாறு வீர ஆஞ்சநேயராக உள்ளார். குன்றின் இரண்டாவது அடுக்கில் 100 படிகள் ஏறிச் சென்றால் ஐந்து தி்விய தேச மூர்த்திகளான இலட்சுமி தேவி உடனுறை அகோபிலம் நரசிம்மர், அரங்கநாயகி உடனுறை திருவரங்கம் அரங்கநாதர், அமர்தவல்லி தாயார் உடனுறை யோக நரசிம்மர் (சோளிங்கர்), பெருந்தேவி உடனுறை காஞ்சி வரதராச பெருமாள், அலர்மேல்மங்கை உடனுறை திருப்பதி சீனிவாச பெருமாள் ஆகியோரைக் காண இயலும்.[https://www.hindutamil.in/news/supplements/anantha-jothi/1370593-short-history-of-sri-lakshmi-narasimha-temple-in-avaniapuram-explained.html ஆனந்த வாழ்வு அளிக்கும் ஆவணியாபுரம் ஸ்ரீலட்சுமி நரசிம்மர், எம். பி. ரங்கராஜன், இந்து தமிழ் திசை, 24 சூன் 2025]